Publication: Magyar Közlöny
Issue: MK-2010-47 (Year: 2010, Number: 47)
Era: contemporary
Section: A 31/2001. (VII. 11.) AB határozatban (ABH 2001, 252, 263–264.) az Alkotmánybíróság rámutatott arra, hogy
Paragraph Index: 1219

1. A többségi határozat – a köztársasági elnöki indítványban foglaltakkal egyetértve, amely szerint a Kt.mód. tv. által a Kt.-ba iktatott rendelkezés „ellentétes az Alkotmány 44/C. §-ával, illetve az Alkotmánybíróságnak az ezzel a garanciális rendelkezéssel és az önkormányzati alapjogokkal (Alkotmány 44/A. §) kapcsolatban kialakított gyakorlatával” – megsemmisítette a Kt. hivatkozott rendelkezését. Én magam nem értek egyet a többségi határozatban foglalt döntéssel és az ahhoz fûzött indokolással, amit a következõkkel támasztok alá. A jelen esetben vizsgált kérdés az önkormányzati intézmények vezetõinek kinevezéséhez való jog természete. E hatáskör az Alkotmány és az Ötv. összevetésébõl következõen – az Alkotmánybíróság eddigi gyakorlata szerint [1792/B/1991. AB határozat (ABH 1992, 528, 530.) a továb biak ban: Abh.] – nem tekinthetõ önkormányzati alapjognak, hanem a képviselõtestület kizárólagos hatáskörébe tartozó, tör vény által meghatározott önkormányzati jogosultságként kezelendõ. Ezért az intézményvezetõi megbízás, valamint a pályázati eljárás szabályairól nem szükséges az Alkotmány 44/C. §-ában meghatározottak szerinti, a jelenlévõ országgyûlési képviselõk kétharmadának szavazatával elfogadott tör vényt alkotni. Ezért a köztársasági elnöki indítványt el kellett volna utasítania az Alkotmánybíróságnak.

Source: https://magyarkozlony.hu/hivatalos-lapok/7c959c061fed7c9198fe1983b1cbac5a50dc1793/dokumentumok/c30f32fa1de301d243f4c8e14ca7a86b7a3973f3/letoltes